section_heading: Sporazum
paragraph_text: Konstitutivni narodi i skupina ostalih bit će proporcionalno zastupljeni u javnim institucijama u Republici Srpskoj i Federaciji BiH, a zasnivat će se na popisu iz 1991. dok se Aneks 7 Daytonskog mirovnog sporazuma u cijelosti ne provede. Javne su institucije ministarstva u vladama Republike Srpske i Federacije BiH i vladama županija, općinski organi vlasti, županijskisudovi u Federaciji BiH, okružni sudovi u Republici Srpskoj, te općinski sudovi u Republici Srpskoj i Federaciji BiH. Dokumentom je predviđeno da predsjednik, premijer, predsjednik parlamenta, predsjedatelj Doma i Vijeća naroda, te predsjendici Vrhovnog i Ustavnog suda i javni tužitelji i njhovi zamjenici budu iz različitih konstitutivnih naroda.Glas Amerike: Potpisan sporazum o ustavnim promjenama 27. ožujka 2002.